Corregiu problemes amb els filtres de correu que no ordenen i organitzen el correu tal com s'esperava.
April Gonzales
loonycookie@gmail.com
Andre Klapper
ak-47@gmx.net
Jordi Mas i Hernàndez
jmas@softcatala.org 2014, 2019, 2020, 2023
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Els filtres de correu no funcionen

# Ordre dels filtres

L'ordre dels filtres és molt important. S'apliquen al missatge original en seqüència, com una recepta.

Si el primer filtre té una regla d'Atura el processament, aleshores tots els missatges que coincideixin amb aquest filtre ignoraran tots els filtres successius.

Quan mou un missatge a una altra carpeta, «movent» representa l'efecte d'afegir una còpia del missatge a la carpeta de destinació i de marcar el missatge original per a l'eliminació. Així, qualsevol regla de filtre posterior s'aplicarà al missatge original que ara està marcat per a l'eliminació. Per tant, moure un missatge normalment hauria d'aparèixer al final en la seqüència de regles de filtratge.

Per a comprovar les regles i el seu ordre en un filtre existent, reviseu les accions a la secció Després mitjançant l'edició del filtre.

# Ús de diversos clients de correu

Una altra cosa que cal tenir en compte és que els filtres depenen de l'indicador «nou» que s'estableix al servidor quan un missatge de correu electrònic determinat s'obté inicialment del servidor. Si utilitzeu un altre client de correu electrònic a part d'Evolution, és possible que els vostres filtres no funcionin automàticament.

# Registre de les accions de filtrat

Si encara no us queda clar per què els filtres no funcionen com esperàveu, podeu activar el registre de les accions de filtrat.

Tancar Evolution.

Obrir l'aplicació Terminal.

Executar l'ordre gsettings set org.gnome.evolution.mail filters-log-actions true

Executar l'ordre gsettings set org.gnome.evolution.mail filters-log-file "/home/myusername/my-filter-log" i reemplaçar myusername pel seu usuari. Això crearà un fitxer text anomenat my-filter-log al vostre directori personal. Tingueu en compte que s'ha d'introduir el camí d'accés absolut al nom del fitxer; una sintaxi semblant ~ o $HOME no funcionarà.

Inicieu Evolution.

Recuperar el correu per a aplicar-hi filtres.

Obriu el fitxer my-filter-log amb un editor de text per a veure quines accions de filtre s'han aplicat.

Tingueu en compte que podeu desactivar el registre de les accions de filtrat, utilitzant l'ordre gsettings set org.gnome.evolution.mail filters-log-actions false

També podeu fer-ho utilitzant l'aplicació dconf-editor.