Andre Klapper
ak-47@gmx.net
Novell, Inc
Ús de llistes de contactes per a agrupar contactes.
Jordi Mas i Hernàndez
jmas@softcatala.org 2014, 2019, 2020, 2023
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Ús de llistes de contactes

Una llista de contactes és un conjunt de contactes amb un únic sobrenom. Quan envieu correus electrònics a aquest sobrenom, s'envia a tots els membres de la llista. Això difereix d'una llista de correu «real», ja que només existeix a l'ordinador com a comoditat per a l'usuari, i no com una adreça electrònica real gestionada per una aplicació de llistes de correu a un servidor.

Per exemple, podeu crear un contacte per a cada membre de la família i, a continuació, afegir-los a una llista de contactes anomenada «família». A continuació, en lloc d'introduir l'adreça electrònica de cada persona individualment, podeu enviar correus electrònics a «família» i els missatges s'enviaran a tots.

# Crear una llista de contactes

Feu clic a Fitxer Nou Llista de contactes.

Introduïu el nom que preferiu.

Seleccioneu la llibreta d'adreces On: a la qual s'afegirà.

Especifiqueu els membres de la llista introduint els noms o adreces de correu electrònic dels contactes (el camp de text admet l'autocompleció automàtica), o arrossegant els contactes des de la finestra Contactes a la llista, o utilitzant el botó Selecciona….

Trieu si voleu amagar les adreces electròniques quan envieu un missatge a la llista.

A menys que sigui una llista molt petita, es recomana deixar les adreces amagades. És el mateix que utilitzar la funcionalitat "Bcc:" comentada Enviament d'un missatge a diversos destinataris.

Feu clic a D'acord.

La llista de contactes s'afegirà a la llibreta d'adreces seleccionada a Evolution.

# Enviar missatges a la llista de contactes

Per a enviar un missatge a la llista de contactes, introduïu el nom que heu triat per a la llista de contactes com a destinatari quan escriviu el correu. També podeu fer clic amb el botó dret a la llista de contactes de la vostra llibreta d'adreces i selecciona Envia un missatge a la llista.