Adjon meg változókat a sablonokban, és használja újra a megválaszolt üzenet elemeit
Andre Klapper
ak-47@gmx.net
Novell, Inc
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023, 2024, 2025.

# Változók használata sablonokban

# Változók beállítása üzenetsablonokhoz

Válassza a Szerkesztés Bővítmények menüpontot.

Válassza a Sablonok bővítményt.

Ha egy bővítmény nem érhető el a Szerkesztés Bővítmények alatt, akkor kérdezzen rá a disztribúciója támogatási fórumán. A disztribúciója dönthetett úgy, hogy letilt néhány bővítményt, vagy a bővítményeket külön csomagban szállítja.

Lépjen a Beállítás lapra.

Hozzáadhat, szerkeszthet vagy eltávolíthat kulcs-érték párokat. Tetszőleges számú kulcs-érték párt adhat meg.

Bármely sablonban a $kulcs minden előfordulása a beállításokban megadott értékre lesz lecserélve. Ha például beállítja a Főnök kulcs értékét Gáborra, akkor a $Főnök minden előfordulását az üzenetben a Gábor váltja.

Tegyük fel, hogy van 1000 üzenetsablonja, amelyben a jelenlegi főnöke neve szerepel. Amikor új főnököt kap, nem egyszerű dolog minden sablonban saját kezűleg lecserélni a főnök nevét mind az 1000 sablonban. Ha az üzenetekben egy $Főnök kulcsérték szerepel, akkor a bővítmény Beállítás lapján új értéket adhat ennek.

Alapesetben minden környezeti változó felhasználásra kerül kulcs-érték párként. A $környezeti_változó minden előfordulása helyettesítésre kerül az általa hordozott értékkel. A sablonban lévő $PATH helyére például az értéke kerül a sablon használatakor.

A helyettesítési folyamat a következő precedencia-sorrendet használja:

A $kulcs helyettesítésre kerül a Sablonok bővítmény Beállítás lapján hozzá megadott értékkel.

Ha a kulcs nem található, akkor a neki megfelelő környezeti változó értékével kerül helyettesítésre.

Ha a kulcs nem egy beállított változó vagy környezeti változó, akkor nem történik csere.

# Üzenet elemeinek használata sablonban válaszoláskor

A sablonok a kulcs-érték párok előre megadott halmazánál többet is tartalmazhatnak. Lekérheti az összes üzenetfejlécet abból az e-mailből, amelyre a sablont alkalmazza, valamint a teljes üzenettörzset.

Ehhez használja a `$ORIG[fejlécnév]` formátumot, és a `fejlécnév` változó helyett a tényleges fejlécet írja be. Ha például azon e-mail tárgysorát szeretné beszúrni, amelyre válaszol, használja az `$ORIG[subject]` jelölést. A teljes törzs a `$ORIG[body]` használatával szúrható be.

Ha egy változó helyettesítése nem található, akkor a változó nem kerül eltávolításra (a `$ORIG[body]` kivételével), hanem a helyén marad, így látható lesz a hiba. Ez akkor történhet meg, ha olyan fejléceket próbál meg használni, amelyek nincsenek feltétlenül mindig jelen az eredeti üzenetben (például `$ORIG[reply-to]`).