Configureu variables a les plantilles i reutilitzeu elements del missatge al qual responeu
Andre Klapper
ak-47@gmx.net
Novell, Inc
Jordi Mas i Hernàndez
jmas@softcatala.org 2014, 2019, 2020, 2023
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Ús de variables a les Plantilles

# Configurar Variables per a les Plantilles de Missatges

Seleccioneu Edita Connectors.

Feu clic a Plantilles.

Si un connector no està disponible a Edita Connectors, pregunteu en un fòrum d'assistència de la vostra distribució. La vostra distribució podria haver decidit desactivar alguns connectors o distribuir els connectors en un paquet a part.

Fer clic a la pestanya Configuració.

Podeu afegir, editar o eliminar les parelles de valor-clau. Podeu especificar qualsevol nombre de parelles valor-clau.

A qualsevol plantilla, l'ocurrència de cada $clau se substitueix pel valor que té a la configuració. Per exemple, si estableix la clau a Gestor i el valor a Harry, qualsevol aparició de $Gestor se substituirà per Harry en el missatge.

Assumeixi que té 1000 plantilles de missatges amb el nom del vostre gestor. Quan el gestor actual se substitueix per un de nou, no és fàcil reemplaçar manualment el nom del gestor en tots els missatges. Si els missatges tenen un valor de clau $Gestor, podreu establir-ne el valor a la pestanya Configuració d'aquest connector.

De manera predeterminada, totes les variables d'entorn s'utilitzen com a parelles de valor-clau. Una ocurrència de $env_variable es reemplaça pel valor que conté. Per exemple, una ocurrència de $PATH se substitueix pel seu valor quan s'utilitza la plantilla.

El procés de substitució utilitza el següent ordre de prioritat:

La $clau se substitueix pel valor establert a la pestanya Configuració del connector Plantilles.

Si no es troba la clau, es reemplaça amb el valor de la seva variable d'entorn.

Si la clau no és ni una opció de configuració ni una variable d'entorn, no es faran canvis.

# Ús d'elements d'un missatge en una plantilla quan es respon

Les plantilles poden contenir més que el conjunt predefinit de parelles clau-valor. També podeu obtenir els valors de capçalera del missatge des del correu electrònic en què s'aplica la plantilla, més el cos complet del missatge.

Per a fer-ho, utilitzeu el format `$ORIG[header_name]` i reemplaceu la variable `header_name` per l'encapçalament real. Per exemple, si voleu inserir la línia d'assumpte del missatge al qual responeu, utilitzeu `$ORIG[subject]`. Per a inserir el cos complet, utilitzeu `$ORIG[body]`.

Si no hi ha cap reemplaçament per a una variable, la variable no s'elimina (excepte `$ORIG[body]`) que es deixa al lloc per a mostrar que alguna cosa no ha sortit bé. Això pot passar quan es volen utilitzar encapçalaments que no estan sempre disponibles al missatge original (per exemple `$ORIG[reply-to]`).